Iepirkums saskaņā ar Publisko iepirkumu likuma 8.panta septītajā daļā noteiktajā kārtībā (2.pielikuma B daļas pakalpojums)

**“Ēdināšanas pakalpojuma sniegšana Daugavpils 3.vidusskolā”**

identifikācijas numurs **DPD 2016/22**

**ATBILDE UZ PRETENDENTA JAUTĀJUMU NR. 1**

Daugavpils pilsētas domes iepirkumu komisija 2016.gada 22.februāra sēdē (prot.Nr.2) ir izskatījusi ieinteresētā pretendenta 22.02.2016. elektroniskajā vēstulē uzdoto jautājumu par iepirkuma “Ēdināšanas pakalpojuma sniegšana Daugavpils 3.vidusskolā”, identifikācijas numurs DPD 2016/22,nolikumu:

***Jautājums:***

*“1****.*** *Par izvēles ēdienkarti 10.-12.klasēm. 10.-12.klases ēd pusdienas no izvēles ēdienkarti individuāli, maksājot caur kasi. MK Nr.172 šo klašu intervāls nav norādīts atsevišķi, ir norāde 5.-12.klašu uzturvērtībai un enerģētiskajai vērtībai.
2. Izvēles ēdienkarte tiek sastādīta uz katru dienu. Tehniskajā piedāvājumā mēs neredzam veidlapu paraugu izvēles ēdienkartēm, kur jānorāda vismaz divu vidu zupas, četru veidu gaļas ēdienu un t.t.”*

***Atbilde:***

*“Saskaņā ar iepirkuma nolikuma 3.pielikuma 9.punktu pretendentam jāsniedz ēdināšanas pakalpojumu saskaņā ar vienas nedēļas (piecas darba dienas) izvēles pusdienu ēdienkarti katrai sezonai. Šajā punktā ir dots arī izvēles pusdienu ēdienkartes 10.-12.klasei paraugs un apraksts, ko minimāli jāiekļauj izvēles pusdienu ēdienkartē:*

*Ēdienkarti iesniedz un sastāda vienai nedēļai (piecas darba dienas) un atsevišķi katrai sezonai (rudenim, ziemai, pavasarim). Izvēles ēdienkartē vienai dienai iekļauj vismaz šādus ēdienus, kas atšķiras no attiecīgajā dienā komplekso pusdienu ēdienkartē iekļautajiem ēdieniem: vismaz divu veidu zupas, četru veidu gaļas ēdienus, divu veidu piedevas, trīs veidu salātus, trīs veidu desertus, dzērienu, maizi, piecu veidu uz vietas gatavotus miltu konditorejas izstrādājumus [[1]](#footnote-1), u.c.. Aizpildot tehniskā piedāvājuma izvēles pusdienu ēdienkartes veidlapu atbilstoši paraugam, ieraksta konkrētā ēdiena veidu un nosaukumus un aprēķina to uzturvērtību (g) un enerģētisko vērtību (kcal). Izvēles pusdienu ēdienkartē piedāvātajiem ēdieniem, to uzturvērtībai un enerģētiskajai vērtībai jāatbilst veselīga uztura pamatprincipiem, kā arī pamatā jāiekļauj ēdienkartēs katru dienu iekļaujamie produkti (tehniskās specifikācijas 3.2.1.punkts) un jāaprēķina vidējā uzturvielu un enerģētiskā vērtība dienā un nedēļā. Pretendents nodrošina ēdienu daudzveidību.*

*Vēršam uzmanību, ka sniegtajā aprakstā norādīts minimālais ēdienu klāsts, kas jāiekļauj izvēles pusdienu ēdienkartē vienai dienai. Savukārt, kādas zupas un gaļas ēdienus piedāvāt, ir pretendenta brīva izvēle.*

*Ņemot vērā, ka MK 13.03.2012. noteikumos Nr.172 ir norādīts uzturvielu un enerģētiskās vērtības diapazons 5.-12.klašu izglītojamajiem un 10.-12.klašu izglītojamie ietilpst MK noteikumos norādītajā 5.-12.klašu vecuma grupā, pretendenta piedāvātajiem ēdieniem, to uzturvērtībai un enerģētiskajai vērtībai jāatbilst veselīga uztura pamatprincipiem un MK noteikumos Nr.172 noteiktajam izglītojamo vecumam atbilstošam uzturvērtību un enerģētiskās vērtības diapazonam.”*

1. Pagatavotus saskaņā ar MK 13.03.2012. noteikumu Nr.172 prasībām, ievērojot veselīga uztura principus. Sastādot izvēles ēdienkarti, nodrošina, ka miltu konditorejas izstrādājumi tiek iekļauti ēdienreizēs ne agrāk kā plkst. 11:00 [↑](#footnote-ref-1)